b'\n_START_ARTICLE_\nAlfre\xc3\xb0 Finnbogason\n_START_SECTION_\nMaajoukkueura\n_START_PARAGRAPH_\nAlfre\xc3\xb0 Finnbogason pelasi Islannin alle 21-vuotiaiden maajoukkueessa 11 ottelua, joissa teki viisi maalia. H\xc3\xa4n pelasi kaksi ottelua alle 21-vuotiaiden EM-kilpailuissa 2011. Ensimm\xc3\xa4isen A-maaottelunsa h\xc3\xa4n pelasi F\xc3\xa4rsaaria vastaan maaliskuussa 2010. Ensimm\xc3\xa4isen maaottelumaalinsa h\xc3\xa4n teki Israelia vastaan saman vuoden marraskuussa. Ensimm\xc3\xa4isen arvokisojen karsintaottelunsa h\xc3\xa4n pelasi 0\xe2\x80\x930-tasapeliin p\xc3\xa4\xc3\xa4ttyneess\xc3\xa4 EM-karsintaottelussa Kyprosta vastaan maaliskuussa 2011._NEWLINE_Alfre\xc3\xb0 on 9. kes\xc3\xa4kuuta 2016 menness\xc3\xa4 pelannut kaikkiaan 34 A-maaottelua, joissa h\xc3\xa4n on tehnyt kahdeksan maalia. Pelaamissaan kymmeness\xc3\xa4 MM-karsintaottelussa h\xc3\xa4n on tehnyt kaksi maalia, kahdeksassa EM-karsintaottelussa ei yht\xc3\xa4\xc3\xa4n. H\xc3\xa4n pelasi viidess\xc3\xa4 karsintaottelussa kaikkiaan 99 minuuttia Islannin selviytyess\xc3\xa4 EM-kilpailuihin 2016.'